پنجگور: پاک ایران نا سیمی پوائنٹ جیرک بارڈر نا ماس آ کلگ کور نا ہند آ سیکورٹی فورس آتا سم کاری آن تیل انا کاروباری اسہ بندغ اس مسلم ولد شاہسوار گومازی دز پروم زخمی و کیہی گاڈی تا تیل آن پر انگا مشک انا ترخنگ آن لکھ آتا تیل تے دیر درے۔ پروم بارڈر کمیٹی نا عابد اشرف نا رداٹ تیل بردار انتظامیہ نا جاری کروک آ لسٹ انا گاڈی تیا سم کاری کریر ہرافتیٹی فدا احمد جائین غریب آباد پروم اللہ بخش جائین غریب آباد پروم بہادین جائین غریب آباد پروم شاکر جائین غریب آباد پروم ساکم جائین غریب آباد پروم نواب اللہ بخش گومازی دز پروم نا گاڈی و تیل تے نسخان رسینگا۔
(آن لائن)
